Mateo yi 8 kɛ 9 ɔ tsɔɔ ní komɛ nɛ ya nɔ ngɛ Yesu sɔmɔmi ní tsumi ɔ mi ngɛ Galilea kpokpa a nɔ. Yesu tsa nihi kɛ tsɔɔ kaa e ngɛ he wami, se titli ɔ, e pee jã kɛ tsɔɔ kaa e ngɛ suɔmi agbo kɛ ha ni ɔmɛ, nɛ e mi mi sãa lɛ ngɛ a he.
Yesu tsa kpititsɛ ko.—Mat 8:1-3
Yesu tsa ta bulɔ nɔkɔtɔma ko tsɔlɔ.—Mat 8:5-13
E tsa Petro nganyɛ.—Mat 8:14, 15
E hia mumi yayamihi, nɛ e tsa nihi nɛ a ngɛ nɔ́ nae.—Mat 8:16, 17
Yesu hia daimoniohi nɛ a he ngɛ gbeye wawɛɛ nitsɛ ngɛ nihi a mi, nɛ e ha nɛ a ya sɛ kpotoo babauu komɛ a mi.—Mat 8:28-32
Yesu tsa nyumu ko nɛ e hule.—Mat 9:1-8
E tsa yo ko nɛ e pɛtɛ e tade ɔ he ɔ, nɛ e tle Yairo biyo ɔ si.—Mat 9:18-26
E tsa hɛ yuyuili kɛ nihi nɛ a nyɛ we munyu tumi.—Mat 9:27-34
Yesu kpa ma amɛ kɛ kɔpe ɔmɛ a mi, nɛ e tsa hiɔ slɔɔtohi kɛ gbɔjɔmi slɔɔtohi tsuo.—Mat 9:35, 36
Mɛni ma nyɛ ma pee kɛ je suɔmi kɛ mi mi sami kpo kɛ tsɔɔ nihi pe bɔ nɛ i ngɛ pee amlɔ nɛ ɔ?